title: Αξιολόγηση Καρδιοαναπνευστικών Παραμέτρων σε Ασθενείς με Χρόνια Καρδιακή Ανεπάρκεια και συσχέτιση με την Ποιότητα Ζωής
title: Evaluation of Cardiopulmonary Parameters in Patients with Chronic Heart Failure and Relationships with Quality of Life
titleType: AlternativeTitle
Creators: name: Γεωργιάδου, Μιχαέλα
name: Ρόσα Χαριλάου Αραβανής, Ουμπέρτο
Publisher: name: Πανεπιστήμιο Δυτικής Αττικής
Year: 2022
Subjects: Καρδιακή ανεπάρκεια
Ποιότητα ζωής
Καρδιοαναπνευστικοί παράγοντες
Αυτό-αναφορές από τον ασθενή
Εκτίμηση των αποτελεσμάτων του ασθενούς
Φαρμακευτική θεραπεία
Διατροφή
Καρδιοαναπνευστικό
Καρδιακή ανεπάρκεια και κατάθλιψη
Άσκηση και χκα
Αερόβια ασκηση και χκα
Πζ και χκα
ΠΖ και χκα

description: Περίληψη Εισαγωγή: Η πολυπλοκότητα του συνδρόμου της ΧΚΑ και ο σύγχρονος τρόπος ζωής δημιουργούν απαιτητικές και διαφορετικές ανάγκες σε κάθε ασθενή. Σε συνδυασμό με την κακή πρόγνωση και ΠΖ που χαρακτηρίζει τους συγκεκριμένους ασθενείς, αποτελεί επιτακτική ανάγκη η ολιστική και εξατομικευμένη προσέγγιση. Σκοπός: Ο κυριότερος σκοπός είναι η παρουσίαση της αποτελεσματικότερης θεραπείας για τη βελτίωση της κατάστασης της υγείας και της ΠΖ των ασθενών με ΧΚΑ. Μεθοδολογία: Για τη συγγραφή της συγκεκριμένης εργασίας, μελετήθηκαν 21 συγγράμματα ελληνικής και ξένης βιβλιογραφίας, 3 διπλωματικές εργασίες και συνολικά 65 άρθρα (τα 21 αφορούσαν το βιβλιογραφικό κομμάτι της εργασίας σχετικά με τα ερωτηματολόγια). Η αρθρογραφία περιλαμβάνει τυχαιοποιημένες κλινικές δοκιμές, κλινικές δοκιμές, μετααναλύσεις, ανασκοπήσεις και συστηματικές ανασκοπήσεις από τις πηγές δεδομένων PubMed και Google Scholar. Για την εύρεση τους χρησιμοποιήθηκαν 27 λέξεις κλειδιά, εκ των οποίων οι 13 είναι οι τίτλοι των ερωτηματολογίων, οι οποίες θα αναφερθούν παρακάτω. Αποτελέσματα: Η πλειοψηφία των άρθρων (17 εκ των 44 που χρησιμοποιήθηκαν), εξετάζουν τα οφέλη της άσκησης στους ασθενείς με ΧΚΑ. Η άσκηση φαίνεται πως βελτιώνει τη φυσική κατάσταση, το λειτουργικό επίπεδο, τη διάθεση, την ΠΖ και μειώνει τα ποσοστά θνησιμότητας. Μία ακόμη εκ των 44 μελετών τονίζει τη συσχέτιση της ΠΖ με τα ποσοστά θνησιμότητας. Αναφορικά οι ασθενείς με χειρότερες βαθμολογίες στα ερωτηματολόγια της ΠΖ εμφάνιζαν αυξημένα ποσοστά θνησιμότητας. Όσον αφορά τις πολυάριθμες συννοσηρότητες των ασθενών με ΧΚΑ, από τις σχετικές 9 μελέτες που αξιοποιήθηκαν στην παρούσα εργασία, φαίνεται πως άμεση συσχέτιση με την ΠΖ των ασθενών με ΧΚΑ έχει η κατάθλιψη. Αποτελεσματικότερη θεραπεία αποδεικνύεται η γνωσιακή συμπεριφοριστική θεραπεία και τίθεται έντονος προβληματισμός σχετικά με τη φαρμακευτική αντιμετώπιση της κατάθλιψης στους συγκεκριμένους ασθενείς. Επίσης σημαντική επίδραση στην ΠΖ φάνηκε πως έχουν συννοσηρότητες όπως, οι αναπνευστικές παθήσεις (κυρίως ΧΑΠ) και η αναιμία ή έλλειψη σιδήρου. Η αντιμετώπιση της έλλειψης σιδήρου είχε πολύ ενθαρρυντικά αποτελέσματα στη γενική υγεία και την ΠΖ των ασθενών. Η αποτελεσματικότητα του ισχύοντος φαρμακευτικού πρωτοκόλλου, οι αλλαγές σε αυτό ή η πιθανή νέα αγωγή εξετάστηκαν σε 5 άρθρα. Από τα αποτελέσματα φαίνεται πως το ισχύον πρωτόκολλο είναι εξαιρετικά αποτελεσματικό. Ενθαρρυντικά ήταν, ωστόσο, και τα αποτελέσματα από τη χορήγηση τεστοστερόνης. Σχετικά με το κατάλληλο θεραπευτικό πλάνο και τη συσχέτιση με την ΠΖ των ασθενών, 5 άρθρα στην παρούσα εργασία αποδεικνύουν πως το περιβάλλον, η εξατομίκευση, τα προγράμματα αυτό-διαχείρισης και η υποστηρικτική φροντίδα αποτελούν βασικούς πυλώνες για μία ολοκληρωμένη θεραπευτική προσέγγιση. Τέλος, άξιο αναφοράς είναι πως στις περισσότερες έρευνες έχουν χρησιμοποιηθεί 3 εκ των 13 ερωτηματολογίων της ΠΖ που αναλύονται. Αυτά είναι: MLHF-Q, KCCQ και SF-36. Συμπέρασμα: Μετά την ολοκλήρωση της εργασίας φαίνεται πως η ΠΖ των ασθενών με ΧΚΑ επηρεάζει και επηρεάζεται από διάφορους παράγοντες. Η καρδιοαναπνευστικοί δείκτες, η ικανότητα εκτέλεσης καθημερινών δραστηριοτήτων, η φαρμακευτική αγωγή, το επίπεδο στην κατάταξη NYHA, η ψυχική υγεία, το κοινωνικό και οικονομικό επίπεδο ακόμη και το επίπεδο εκπαίδευσης των ασθενών είναι μερικοί από αυτούς. Η βελτίωση της ΠΖ και της γενικής κατάστασης της υγείας των ασθενών με ΧΚΑ απαιτεί ολιστική προσέγγιση και σίγουρα θα αποτελεί αντικείμενο μελέτης για πολλά χρόνια ακόμα. Λέξεις Κλειδιά: Καρδιακή ανεπάρκεια, Αυτό-αναφορές από τον ασθενή, Εκτίμηση των αποτελεσμάτων του ασθενούς, Ποιότητα ζωής, Καρδιοαναπνευστικοί παράγοντες, Φαρμακευτική θεραπεία, Διατροφή, Καρδιοαναπνευστικό, Καρδιακή ανεπάρκεια και κατάθλιψη, Άσκηση και χκα, Αερόβια ασκηση και χκα, ΠΖ και χκα, ψ Ερωτηματολόγια: KCCQ-23, KCCQ-12, LVD-36, HADS, CHFQ, SAQ, MLHFQ, EHFsBS, QLQ-SHF, EQ-5D, SF-36, SIP, WHOQOL/WHOQOL-BREF